Paljudes nutiseadmetes on häirerežiim, mis helistab häda korral häirekeskusesse. Mida teeb häirekeskus aga siis, kui teisel pool keegi midagi ei räägi?
Ühel hommikul sain ma kolleegidelt üllatuse, mis südame veidi põksuma pani. Pärast paari rõõmsat kallistust läks käekell närvi: “Kas sa kukkusid? Kas kõik on korras?” ja lubas kiirabisse helistada, kui ma minuti jooksul ei liiguta. Õnneks ma liigutasin ja kõik oli korras.
Tegemist on täiesti õige funktsiooniga. Apple Watch jälgib, kui sa kukud ja kui minuti jooksul elumärki ei anna, helistab kiirabisse ja saadab lähedastele sõnumi. Alles eelmine nädal päästis see funktsioon Norras ühe mehe elu.